એક વખત એને ત્યાં એક ઠગ આવ્યો .એ કહે હું અખંડ બાલ બ્રહ્મચારી છું . હવે જે બ્રહ્મચારી હોય એ બ્રાહ્મણની પાસેથીજ પૈસા લ્યે કોઈ બીજી જાતિના લોકો પાસેથી કશું ન લે દેશીંગામાં જે બ્રાહ્મણ હતા એની પાસેથી પૈસા લઈને પછી ગોવિંદ ભાઈ લુહારના ઘરે પોતે જાતે રસોઈ બનાવે અને જમે ભોજન સામગ્રી ગોવિંદ ભાઈ લાવી આપે .મારા સગાકાકા હરિકાકા કોઈ બ્રહ્મચારી કે શુક્લ આવે એને ભેગો લઈને બ્રાહ્મણો પાસેથી પૈસા અપાવે . હરિકાકા બહુ નિખાલસ દિલના , આભડ છેટમાં ખુબ માનનારા અને બહુ વહેમી હતા .મારા કાકા એટલે એમને હું મૂરખ તો નહિ કહું પણ બહુ ભોળા હતા , એમ કહીશ . જયારે મારા જેઠા કાકા એ મારા બાપાના કાકાના દીકરા ભાઈ થાય . એ બહુ ભારાડી માણસ તે વહેમમાં જરાય ન માને મૂર્તિ પૂજામાં પણ જરાય નો માને પણ એમનો ધંધો યજમાન વૃતિનો એટલે યજમાનને કેમ વધુ મૂરખ બનાવીને પૈસા ક્ઢાવાય એની આવડત વાળા ખરા . કોઈને ભૂત વળગ્યું હોય ચુડેલ વળગી હોય એ કાઢી મુકવાની પોતે વિદ્યા જાણે છે એવો દાવો કરે ખરા .ગોવિંદભાઈને જેઠા કાકા પ્રત્યે ઘણું માન જેઠા કાકા ગોવીદભાઈને વહેમના ખાડામાં પડતા બચાવે .